CELEX: 
Language: ro
Date: 2020-06-09 00:00:00
Title: REGULAMENTUL DELEGAT (UE) …/… AL COMISIEI de modificare a anexei I la Regulamentul (UE) 2019/1021 al Parlamentului European și al Consiliului în ceea ce privește rubrica referitoare la acidul perfluoroctan sulfonic și derivații săi (PFOS)

COMISIA
                               EUROPEANĂ

                                                        Bruxelles, 9.6.2020
                                                        C(2020) 3639 final

                   REGULAMENTUL DELEGAT (UE) …/… AL COMISIEI

                                            din 9.6.2020

     de modificare a anexei I la Regulamentul (UE) 2019/1021 al Parlamentului European și
      al Consiliului în ceea ce privește rubrica referitoare la acidul perfluoroctan sulfonic și
                                         derivații săi (PFOS)

                                   (Text cu relevanță pentru SEE)

RO                                                                                                 RO
 ---pagebreak---                                        EXPUNERE DE MOTIVE

     1.       CONTEXTUL ACTULUI DELEGAT
     Articolul 1 din Regulamentul (UE) 2019/1021 stabilește ca obiectiv al regulamentului
     respectiv protecția sănătății umane și a mediului împotriva poluanților organici persistenți
     („POP”) prin interzicerea, oprirea treptată și cât mai curând posibil sau restricționarea
     producției, a introducerii pe piață și a utilizării substanțelor care fac obiectul Convenției de la
     Stockholm privind poluanții organici persistenți.
     Acidul perfluoroctan sulfonic (PFOS), sărurile acestuia și fluorura de sulfonil perfluoroctanică
     (PFOSF) sunt incluși în anexa B la convenție, cu scopuri acceptabile și derogări specifice.
     Comitetul de examinare a POP a recomandat1 eliminarea tuturor scopurilor acceptabile, cu
     excepția celui privind utilizarea în momelile pentru insecte ce conțin sulfluramid. Comitetul
     de examinare a POP a recomandat, de asemenea, ca utilizările în cromările dure și în spumele
     de stingere a incendiilor să fie considerate „derogări specifice”, în loc de „scopuri
     acceptabile”, ca până acum.
     La cea de a noua Conferință a părților la Convenția de la Stockholm, care a avut loc la
     Geneva, în Elveția, în perioada 29 aprilie-10 mai 2019, s-a luat decizia (SC-9/4) de a modifica
     scopurile acceptabile și derogările specifice pentru PFOS, sărurile acestuia și PFOSF,
     menționate în anexa B la convenție, în urma recomandării Comitetului de examinare a POP.
     Singura modificare relevantă pentru legislația actuală a UE este ca utilizarea PFOS, a sărurilor
     acestuia și a PFOSF ca agent antipulverizare pentru cromări dure, altele decât cele decorative,
     pentru sisteme în buclă închisă să fie considerată drept derogare specifică în loc de scop
     acceptabil, ca până acum. Această modificare face necesară impunerea unui termen-limită
     pentru derogarea prevăzută în anexa I la Regulamentul (UE) 2019/1021.
     În conformitate cu articolul 15 alineatul (1) al doilea paragraf din Regulamentul (UE)
     2019/1021, ar trebui să se adopte un act delegat separat care să modifice anexa I la
     Regulamentul (UE) 2019/1021 pentru a introduce această modificare în rubrica referitoare la
     PFOS.

     2.       CONSULTĂRI PREALABILE ADOPTĂRII ACTULUI
     La 26 noiembrie 2019, proiectul de modificare a fost supus consultării în cadrul unui grup de
     experți („reuniunea AC POP”), iar observațiile formulate au fost luate în considerare în
     măsura posibilului. Grupul este compus din reprezentanți ai tuturor părților interesate
     relevante, și anume din reprezentanți ai statelor membre, ai Agenției Europene pentru Produse
     Chimice, ai industriei chimice și ai societății civile.
     Între 29 noiembrie și 27 decembrie 2019 s-a desfășurat o consultare publică privind proiectul
     de act. S-a primit o observație care cerea aplicarea pentru articole a acelorași dispoziții ca la
     rubrica 68 din anexa XVII la Regulamentul (CE) nr. 1907/2006 (REACH) în ceea ce privește
     PFOA, sărurile acestuia și compușii înrudiți cu acesta. Această cerere nu este justificată
     întrucât se referă la dispoziții normative privind o altă substanță. De asemenea, modificarea
     rubricii privind PFOS se referă la o utilizare industrială și nu la o utilizare pentru articole.

     1
            Decizia POPRC-14/3.

RO                                                   1                                                     RO
 ---pagebreak---      3.      ELEMENTE JURIDICE ALE ACTULUI DELEGAT
     Actul delegat modifică lista de substanțe chimice din anexa I, ținând seama de evoluțiile
     înregistrate în temeiul convenției. Temeiul juridic al actului delegat propus este articolul 15
     alineatul (1) din Regulamentul (UE) 2019/1021.

RO                                                 2                                                   RO
 ---pagebreak---                         REGULAMENTUL DELEGAT (UE) …/… AL COMISIEI

                                                   din 9.6.2020

         de modificare a anexei I la Regulamentul (UE) 2019/1021 al Parlamentului European și
          al Consiliului în ceea ce privește rubrica referitoare la acidul perfluoroctan sulfonic și
                                             derivații săi (PFOS)

                                           (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) 2019/1021 al Parlamentului European și al Consiliului
     din 20 iunie 2019 privind poluanții organici persistenți2, în special articolul 15 alineatul (1),
     întrucât:
     (1)       Regulamentul (UE) 2019/1021 pune în aplicare angajamentele asumate de Uniune în
               temeiul Convenției de la Stockholm privind poluanții organici persistenți3
               („convenția”) și al Protocolului la Convenția din 1979 privind poluarea atmosferică
               transfrontalieră pe distanțe lungi referitor la poluanții organici persistenți4
               („protocolul”).
     (2)       Anexa B la convenție („Restricții”) conține o listă de substanțe chimice pentru care
               fiecare parte la convenție trebuie să își limiteze producția, utilizarea, importul și
               exportul, având în vedere scopurile acceptabile și/sau derogările specifice aplicabile
               menționate în anexa respectivă.
     (3)       Conferința părților la convenție a decis, în cadrul celei de a noua reuniuni, în
               conformitate cu articolul 8 alineatul (9) din convenție, să modifice anexa B la
               convenție în ceea ce privește scopurile acceptabile și derogările specifice pentru acidul
               perfluoroctan sulfonic (PFOS), sărurile acestuia și fluorura de sulfonil perfluoroctanică
               (PFOSF). Conferința părților a decis ca utilizarea PFOS, a sărurilor acestuia și a
               PFOSF pentru acoperirile galvanice (cu metale dure) numai pentru sisteme în buclă
               închisă să fie considerată drept derogare specifică în loc de scop acceptabil, ca până
               acum.
     (4)       Înlocuirea scopului acceptabil cu o derogare specifică în ceea ce privește utilizarea
               PFOS, a sărurilor acestuia și a PFOSF pentru acoperirile galvanice (cu metale dure)
               numai pentru sisteme în buclă închisă are drept efect faptul că părților li se permite să
               utilizeze această derogare pentru o perioadă de maximum cinci ani de la intrarea în
               vigoare a respectivei modificări. Derogarea poate fi prelungită cu o perioadă
               suplimentară de cinci ani, în urma unei decizii a Conferinței părților, la cererea uneia
               dintre părți și pe baza unei justificări privind necesitatea continuării utilizării
               respective. Prin urmare, în partea A din anexa I la Regulamentul (UE) 2019/1021,

     2
               JO L 169/45, 25.6.2019, p. 45.
     3
               JO L 209, 31.7.2006, p. 3.
     4
               JO L 81, 19.3.2004, p. 37.

RO                                                       3                                                 RO
 ---pagebreak---             rubrica referitoare la acidul perfluoroctan sulfonic și derivații săi (PFOS) ar trebui să
            fie modificată pentru a reflecta obligațiile prevăzute în convenție.
     (5)    Prin urmare, Regulamentul (UE) 2019/1021 ar trebui modificat în consecință,
     ADOPTĂ PREZENTUL REGULAMENT:

                                                Articolul 1
     Anexa I la Regulamentul (UE) 2019/1021 se modifică în conformitate cu anexa la prezentul
     regulament.

                                                Articolul 2
     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.

     Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 9.6.2020

                                                   Pentru Comisie,
                                                   Președinta
                                                   Ursula VON DER LEYEN

RO                                                   4                                                     RO
 ---documentbreak---                                COMISIA
                               EUROPEANĂ

                                                        Bruxelles, 9.6.2020
                                                        C(2020) 3639 final

                                                        ANNEX

                                              ANEXĂ

                                                 la

                   REGULAMENTUL DELEGAT AL COMISIEI (UE) …/...

     de modificare a anexei I la Regulamentul (UE) 2019/1021 al Parlamentului European și
      al Consiliului în ceea ce privește rubrica referitoare la acidul perfluoroctan sulfonic și
                                         derivații săi (PFOS)

RO                                                                                                 RO
 ---pagebreak---                                                 ANEXĂ
     În partea A din anexa I la Regulamentul (UE) 2019/1021, la rubrica privind acidul
     perfluoroctan sulfonic și derivații săi (PFOS), în a patra coloană („Derogare specifică privind
     utilizarea intermediară sau alte specificații”), punctul 4 se modifică după cum urmează:
     (1)    primul paragraf se înlocuiește cu următorul text:
     „4. În cazul în care cantitatea eliberată în mediu este redusă la minimum, se autorizează
     producerea și introducerea pe piață până la [data intrării în vigoare a prezentului regulament
     de modificare + 5 ani] pentru utilizarea ca agent antipulverizare pentru cromări (cu crom VI)
     dure, altele decât cele decorative, pentru sisteme în buclă închisă. Cu condiția ca statele
     membre în care se utilizează PFOS să raporteze Comisiei, până la [data intrării în vigoare a
     prezentului regulament de modificare + 4 ani], cu privire la progresele înregistrate în ceea ce
     privește eliminarea PFOS și să justifice necesitatea continuării acestei utilizări, Comisia
     examinează necesitatea de a prelungi derogarea privind utilizarea PFOS pentru maximum
     cinci ani până la [data intrării în vigoare a prezentului regulament de modificare + 5 ani].”;
     (2)    al treilea paragraf se elimină.

RO                                                 1                                                   RO